РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/247-21

10. јун 2021. године

Б е о г р а д

ЗАПИСНИК

СА 33. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 10. ЈУНА 2021. ГОДИНЕ

 Седница је почела у 12,00 часова.

 Седници је, сагласно члану 70. став 1. алинеја прва Пословника Народне скупштине, председавао др Александар Мартиновић, председник Одбора.

 Седници су присуствовали чланови Одбора: Адам Шукало, Верољуб Матић, Лука Кебара, Ивана Николић, Мирослав Кондић, Небојша Бакарец и Марина Рагуш .

Седници су присуствовали заменици чланова Одбора: Андријана Аврамов, заменик Бранимира Спасића, члана Одбора, Дијана Радовић, заменик Ђорђа Милићевића, члана Одбора, Нина Павићевић, заменик Угљеше Марковића, члана Одбора и Сања Јефић Бранковић, заменик Бранимира Јовановића, члана Одбора.

Седници нису присуствовали чланови Одбора: Драгана Баришић, Бранимир Спасић, Дарко Лакетић, Сандра Божић, Ђорђе Милићевић, Угљеша Марковић, Мира Петровић, Бранимир Јовановић и Шаип Камбери.

 На предлог председника, Одбор је већином гласова утврдио следећи:

Д н е в н и р е д:

- усвајање записника са 31. и 32. седнице Одбора -

 1. Разматрање Предлога одлуке о измени Одлуке о радном ангажовању консултаната у посланичким групама у Народној скупштини 21 Број 02-1885/20 од 24. новембра 2020. године, који је поднео народни посланик, др Александар Мартиновић (21 број:02-1885/20-1 од 9. јуна 2021. године).

 Пре преласка на рад по утврђеном дневном реду, председник Одбора је предложио да се усвоје записници са 31. и 32. седнице Одбора. Одбор је једногласно, без примедби, усвојио записнике са 31. и 32. седнице Одбора.

 **Прва тачка дневног реда:** Разматрање Предлога одлуке о измени Одлуке о радном ангажовању консултаната у посланичким групама у Народној скупштини 21 Број 02-1885/20 од 24. новембра 2020. године, који је поднео народни посланик, др Александар Мартиновић

 Председник Одбора је образложио Предлог одлуке о измени Одлуке о радном ангажовању консултаната у посланичким групама у Народној скупштини, наводећи да је повод за измену постојеће Одлуке то што је Посланичкој групи ''Александар Вучић – за нашу децу'' приступило 9 народних посланика досадашње посланичке групе ''СПАС''. Из наведног разлога указала се потреба за повећањем броја стручних консултаната за два : 1 консултант за стручне и 1 консултант за обављање административних послова, који су на истим пословима били ангажовани у поменутој посланичкој групи, тако да се уместо досадашњег броја од 20 консултаната, број повећава на 22.

 Дискусије није било.

 Одбор је на предлог председника једногласно усвојио Предлог одлуке о измени Одлуке о радном ангажовању консултаната у посланичким групама у Народној скупштини 21 Број 02-1885/20 од 24. новембра 2020. године, који је поднео народни посланик, др Александар Мартиновић.

\* \* \*

 Седница је завршена у 12,05 часова.

 Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

Светлана Дедић др Александар Мартиновић